"2019 tavaszától Magyarországon is testközelből ismerkedhet meg a Tesla modellekkel! Az Universal Leasing Kft. Tesla értékesítési és átadási pontot nyit Budapesten" - idézi a Hvg.hu a cég honlapján látható magyar nyelvű közleményt. A honlapon a Model 3 tesztvezetésére is jelentkezhetnek azok, akiknek van Model 3 rendelési száma.

Az első magyar Tesla-szalon a Petőfi híd pesti hídfőjének közelében lesz, mellette pedig jó eséllyel később egy szerviz is nyílik majd.

A Tesla legkisebb és legolcsóbb modelljének számító Model 3 márciusban jelenik majd meg az európai piacon, a Model S és Model X már most is elérhető, ezeket a Tesla-szalont nyitó cégnél már most is lehet rendelni.